

**Valg til generalforsamlingen i Sparebankstiftelsen Nøtterøy- Tønsberg**

Det skal foretas rulleringsvalg av 2 medlemmer og 2 varamedlemmer til generalforsamlingen i stiftelsen. Valgkomitéen har innstilt på gjenvalg av de uttrukne medlemmer. Innstilling fra valgkomitéen kan fås ved henvendelse til stiftelsen eller ved å gå inn på stiftelsens hjemmeside, sparebankstiftelsennt.no

Valgmøtet finner sted 22. mars 2022 kl. 15.00 i stiftelsens lokaler, Rambergveien 1, 3115 Tønsberg. Stemmeberettigede er kunder i SpareBank 1 Sørøst-Norge med bostedsadresse i Færder og i Tønsberg og som de siste 6 måneder har hatt et innskudd i banken på min. kr. 2.500. Kundeforholdet må dokumenteres.

Stemme kan avgis ved oppmøte på ovennevnte tid og adresse medbringende legitimasjon og dokumentasjon på kundeforhold, eller ved innsending av fullmaktsskjema som kan lastes ned fra stiftelsens hjemmeside.